Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: A prekurzorok legális ellenőrzése területén a módosított 100/1996. (VII. 12.) Korm. rendelet 13. § (1) bekezdése
Paragraph Index: 1358

A prekurzorok legális ellenőrzése területén a módosított 100/1996. (VII. 12.) Korm. rendelet 13. § (1) bekezdése alapján az ellenőrzött anyagokkal kapcsolatos hatósági feladatokat — ideértve az előzetes adatkérési- és helyszíni hatósági ellenőrzéseket is — a Gazdasági Minisztérium Engedélyezési és Közigazgatási Hivatala, valamint a Vám- és Pénzügyőrség látja el. A kábítószer-üzemi, illetve pszichotrop anyag gyártási engedéllyel rendelkező gazdálkodó szervezetek esetében az ellenőrzött anyagok kábítószer-üzemi felhasználásának ellenőrzésére szakmai hatóságként az Egészségügyi Minisztérium, rendészeti hatóságként a Rendőrség is jogosult. A Nemzetbiztonsági Hivatal, valamint a Rendőrség az ellenőrzött anyagokkal kapcsolatban ellátja a számára külön törvényekben meghatározott feladatokat. Kívánatos, hogy a kábítószerekkel, pszichotrop anyagokkal valamint a kábítószerek tiltott előállításához használt egyes vegyianyagokkal (prekurzorok) kapcsolatos — a legális előállításra, ellenőrzésre valamint forgalmazásra vonatkozó — egységes adatbázis kerüljön kialakításra a Kormány által kijelölt minisztériumban, mely egyben a nemzetközi szakosított szervezetekkel való kapcsolattartásért is felelős. 6.4.2. A Büntető Törvénykönyv 1998. évi módosítása A kínálatcsökkentés elsősorban jogi és bűnüldözési eszközökkel történik. A törvényi szabályozás a Büntető Törvénykönyvnek a kábítószerrel való visszaélésre vonatkozó módosításával és szigorításával a kedvezőtlen folyamatokkal szemben kíván fellépni. A Btk. említett módosítása a nemzetközi jogszabályi előírásokkal összhangban történt. A Btk. módosítása: — Élesen megkülönbözteti a fogyasztói, a csekély mennyiségre elkövetett nem terjesztői, a nem haszonszerzési célból elkövetett egyes terjesztői, illetve a terjesztői magatartásokat. 2000/121. szám — Súlyosabban rendeli büntetni a terjesztői magatartásokat, ugyanakkor kábítószerfüggők esetében biztosítja büntetés kiszabása helyett a gyógyító kezelés igénybevételének lehetőségét. — Kiemelten súlyosan bünteti a 18 éven aluliak szempontjából különösen is veszélyeztetett területeket és elkövetési magatartásokat. — Az anyagi jogban határozza meg a mennyiségek régóta rendezetlen kérdését. — Csökkenti a csekély és jelentős mennyiség határértékeit és ezáltal is szigorítja a Btk.. 282. § (1) és (2) bekezdésében szereplő elkövetői magatartásokkal kapcsolatos büntetőjogi felelősségre vonás mértékét. — Pártfogó felügyelet magatartási szabályaként előírhat megelőző-felvilágosító egészségügyi szolgáltatáson való részvétellel kapcsolatos kötelezettséget [Btk. 82. § (6) bek.]. 6.4.3. A kínálatcsökkentés intézményrendszere 6.4.3.1. A rendőrség A kábítószerekhez való hozzáférés megakadályozását szolgálják a kínálatcsökkentés intézményei és szervezetei. A kábítószerekkel kapcsolatos bűnüldözési feladatokat a rendőrség végzi. Ennek keretében: — felderíti és felszámolja a jelentősebb hazai kábítószer-kereskedelmi szervezeteket, titkos és nyílt információt gyűjt, illetve egyéb akciókat bonyolít le a nemzetközi rendőri együttműködés keretében; — ellenőrző tevékenységet végez a legális kábítószerek és prekurzorok gyártásával, tárolásával, kereskedelmével kapcsolatban; — elemzi a lefoglalt kábítószereket, és büntetőeljárás keretében szakértői véleményt készít, elvégzi a szintetikus kábítószerek vegyi profilkészítését, valamint adatokat szolgáltat az európai korai figyelmeztető rendszer felé; — adatokat gyűjt és szolgáltat a rendőri intézkedést igénylő kábítószerrel kapcsolatos halálesetekről; — az Országos Rendőr-Főkapitánysághoz tartozó szervezeti egységek közötti munkamegosztás és együttműködés kereteit, illetve az egyes szervezeti egységek feladatait az országos rendőrfőkapitány határozza meg a nemzeti stratégiai programban foglalt elvek alapján. 6.4.3.2. Vám- és Pénzügyőrség A kábítószer kínálatcsökkentése vonatkozásában a Vám- és Pénzügyőrség alapvető feladata a határokon keresztüli kábítószer-kereskedelem megakadályozása, a Magyarországon átvezető kábítószer-kereskedelmi útvonalak ellenőrzése, ennek keretében felderítő és nyomozati tevékenység, illetve ezzel kapcsolatban nemzetközi vámhatósági együttműködés folytatása. A Magyarországon 1998-ban és 1999-ben lefoglalt illegális kábítószerek mennyisége kábítószerfajtánként Kábítószerek fajtái (kg/db) (kg/db) Heroin 634,613 kg 172,703 kg Kokain 26,385 kg 121,147 kg Marihuána 42,930 kg 65,725 kg Hasis 6,803 kg 5,242 kg Amphetamin 7,605 kg 9,257 kg MDMA-Ecstasy tabletta 11 857 db 11 143 db Methadon 483 db 120 db LSD 3 351 db 3 115 db Összesen: 718,336 16 679 (Forrás: ORFK) A tranzitcsempészet által nem érintett szerek közül nagyságrendi növekedés (54,7%) a marihuána lefoglalásoknál tapasztalható, míg a többinél nincs jelentős emelkedés. A heroin és a kokain lefoglalások feltűnő csökkenése, illetve emelkedése a tranzitcsempészetnél tárgyalt okokkal magyarázható. 2000/121. szám A rendőrséghez hasonlóan megfelelő nemzetközi kapcsolatokkal rendelkezik a felderítő és nyomozati munka végzéséhez. Tevékenysége az elmúlt években professzionalizálódott és hatékonyabbá lett, amit a lefoglalások növekvő száma is bizonyít. A VPOP szervei nemzetközi szinten kizárólagos jogkörrel felelnek a prekurzor szállítmányok eltérítésének felderítéséért és megszakításáért, az EU külső határain történő megállításáért is. 6.4.3.3. Határőrség Feladata az országhatárok, illetve az azon áthaladó személy- és járműforgalom ellenőrzése. A kínálat-csökkentés területén elsősorban is az államhatáron keresztül lebonyolított illegális kábítószer-forgalom felfedésével és megakadályozásával, illetve az esetlegesen a határterületen kábítószer előállítása céljából telepített ültetvények, illegális laboratóriumok, valamint átrakodóhelyek leleplezésével tud hozzájárulni. A határőrség feladata a kábítószer turizmus megelőzése, felderítése és megakadályozása a Nyugat-Európába és a visszafelé tartó személyforgalomban (EU kötelezettség). Meg kell jegyezni, hogy az EU az EUROPOL együttműködés szempontjából a három szerv (rendőrség, VPOP, határőrség) között nem tesz különbséget. 6.4.3.4. Büntetés-végrehajtás A büntetés-végrehajtási intézmények személyzete az őrzési tevékenység során végez olyan nyílt ellenőrzéseket, amelyek célja a kábítószereknek a bv. intézetekbe történő bejutásának megakadályozása. Szintén a fenti célból illetve az intézmények területén történő kábítószer-fogyasztás és az azzal történő kereskedés megakadályozása érdekében az illetékes rendőri szervek folytatnak titkos és nyílt információgyűjtő tevékenységet. A büntetés-végrehajtás az intézményei területén várhatóan jelentkező kábítószer-probléma kezelésére még nem felkészült. 6.4.3.5. Polgári nemzetbiztonsági szolgálatok A kábítószerek terjesztése és a szintetikus szerek előállítása, a nemzetközi kapcsolatok (elsősorban a szervezett bűnözéssel és a terrorizmussal kialakult összefonódás), valamint az országhatárokon átívelő pénzmosás és más illegális pénzügyi tranzakciók, a korrupció előtérbe állítják a polgári nemzetbiztonsági szolgálatok szerepét. Az illegális kábítószer-kereskedelemben az egyes országokon belül és az országok között is olyan nagyságrendű pénz áramlik, és olyan gazdasági-politikai összefonódások alakulnak ki, amelyek nemzetbiztonsági szempontból is számottevő kockázatot jelentenek. A polgári nemzetbiztonsági szolgálatok feladata törvényi felhatalmazásukkal élve az említett jelenségek elleni küzdelem. 6.4.3.6. Gazdasági Minisztérium Engedélyezési és Közigazgatási Hivatala A Gazdasági Minisztérium Engedélyezési és Közigazgatási Hivatala gondoskodik a kábítószerek tiltott gyártásához felhasználható egyes vegyi anyagokkal (kábítószer prekurzorok) végezhető legális tevékenységek felügyeletére vállalt nemzetközi kötelezettségek teljesítéséről, az ehhez szükséges hazai és nemzetközi együttműködés szervezéséről, valamint ellátja az ehhez kapcsolódó hatósági feladatokat. 6.4.3.7. Polgárőrség A polgárőrség mint a helyi közösség és a civil társadalom kínálatcsökkentésben érdekelt szervezete felhívja a rendőrség figyelmet a helyi drogpiac, illetve a drogokkal kapcsolatos bűnözés jelenségére és a civil társadalom mozgósításával küzd e jelenségek ellen. 6.4.4. A hozzáférés csökkentésének céljai és cselekvési terve 6.4.4.1. Hosszú távú célok — Csökkenjen az illegitim és a visszaélésre használt szerekhez való hozzáférés. — Csökkenjen az országhatáron keresztüli illegális kereskedelem a kábítószerek és pszichotrop anyagok vonatkozásában, a legális szerek és azok előanyagainak (prekurzorok) ellenőrzése pedig még fokozottabbá váljék. — Csökkenjen az illegitim szerek országon belüli termesztése és előállítása, a legális kábítószerek és előanyagaik (prekurzorok) hazai előállítása pedig kerüljön még fokozottabban ellenőrzés alá. — Csökkenjen az illegitim szerek belső terjesztése, és sikerüljön visszaszorítani a drogkereskedelem színtereit. — Csökkenjen a drogfertőzött színterek száma, illetve lehetőség szerint sikerüljön felszámolni azokat. — Megvizsgálandó egy egységes kábítószer elleni törvény mint egységes „drogtörvény” előkészítésének lehetősége, mely a jelenlegi törvényi szabályozást egységes keretben kezelné, és kiegészítené az egészségügyi-szociális kezelés jogszabályi kérdéseivel, az adatvédelem és a bejelentési kötelezettség egyértelmű rendezésével. 2000/121. szám 6.4.4.2. Középtávú célok — Meg kell erősíteni Magyarország határainak védelmét a beáramló és tranzitáruként szállított kábítószerekkel szemben. El kell érni a belső kábítószer-termesztés és előállítás csökkentését, illetve a legális előállítás fokozottabb ellenőrzését. — Növelni kell a Vám- és Pénzügyőrség felderítési hatékonyságát, valamint a szervezet technikai, szakmai és személyi kapacitásait. — A rendőrség felderítő és nyomozati munkája váljék eredményesebbé elsősorban a terjesztéssel kapcsolatos kábítószeres ügyekben, valamint a kábítószer-használat és más bűncselekmények összefüggésével kapcsolatos ügyekben. — A hatályos jogszabályok érvényesítésével az illegális drogpiac beszűkítése eredményesen valósuljon meg. — A pénzmosás és annak lehetősége csökkenjen; a pénzmosásról szóló 1994. évi XXIV. tv. értelmében növelni kell a kábítószer-terjesztésből származó pénzeknek a pénz- és tőkepiaci rendszeren keresztül történő tisztára mosásával szembeni küzdelem hatékonyságát. — A terjesztés és a terjesztőhálózatok elleni fellépést erősíteni kell. — Javítani kell a közbiztonság helyzetén a kábítószerek hozzáférésének és a kábítószer-használat növekedésének megállításával párhuzamosan. — Mutasson a kábítószerrel összefüggő erőszakos és a vagyon elleni bűncselekmények száma csökkenő tendenciát. — A kínálatcsökkentés területén tevékenykedő intézmények szervezeti és működési feltételei váljanak alkalmassá a feladataik hatékony ellátására. — Javuljon a szórakozóhelyek és más drogfertőzött színterek biztonsága. — Kerüljenek a legális kábítószerek és a prekurzorok fokozottabb ellenőrzés alá. — Fokozódjék a rendvédelmi, a gazdasági és az egészségügyi hatóságok együttműködése. — Szükséges továbbfejleszteni a nemzetközi kábítószer-bűnüldözési együttműködést (képzések, konferenciák, bilaterális és szubregionális formákban, korszerű nyomozási módszerek és nyomozástechnikai eszközök fejlesztése), valamit a határokon átnyúló nemzetközi kábítószer-bűnüldözési gyakorlati együttműködést. — Bővíteni kell a belső szervezett kábítószer-ellenes képzést annak érdekében, hogy az állomány felkészült legyen a gyakorlati munka során fellépő problémák megoldására. Meg kell teremteni a rendvédelmi szervek EU-konform működésének feltételeit. — A középtávú célok között érdemes utalni az EU 2000—2004-ig terjedő kábítószer-ellenes akciótervére, amely hat célt fogalmaz meg a kínálatcsökkentéssel kapcsolatban: = a kémiai prekurzorok kontrollja, = a pénzmosás megelőzése és az ellene folytatott küzdelem, = hatékony kooperáció a rendőrség, a vámőrség és az igazságügyi hatóságok között, = a Szervezett Bűnözés Elleni EU-s Akcióterv végrehajtása, = az új kommunikációs rendszerek (pl. az Internet) használatának megakadályozása a drogabúzus, a termelés és a kereskedelem eszközeként, = nemzetközi koordináció az illegális drogok kereskedelme ellen. 6.4.4.3. Rövid távú célok — A Büntető Törvénykönyv visszaélés kábítószerrel bűncselekmény tényállásának módosítása után szükséges: = a vádemelés elhalasztása, a vádemelési- és ítélkezési gyakorlat monitorozása, = a szükségessé váló jogpolitikai döntések meghozatala, = a vádelhalasztás és a gyógykezelés eredményességének figyelemmel kísérése, = az ügyészi felügyelet erősítése a kábítószeres ügyekben a nyomozati munka felett, = a szükséges idő elteltével és a jogalkalmazói tapasztalatok birtokában a büntetőjogi szabályozás elemzése és a megfelelő változtatások meghozatala. — A szervezett bűnözés elleni fellépést szolgáló további, elsősorban a büntető jogszabályok területét érintő jogalkotási feladatok elvégzése: a bűnszervezet fogalom büntetőjogi kritériumainak megállapíthatóságának, az igazságszolgáltatást segítő elkövetőt részben vagy egészben megillető immunitás vagy más preferencia megvizsgálása, az elkobzási, a pénzmosás elleni szabályok módosítása, a jogi személy büntetőjogi felelősségének megállapítása, a sértetteket megillető ügyféli jogok helyzetének megvizsgálása. — Az ügyészi nyomozati felügyelet megerősítése területén egyrészt a büntetőjogilag felelősségre nem vonható gyermekkorúak ügyeiben körültekintően szükséges vizsgálni azt, hogy az elkövetett bűncselekmény nem kapcsolódik-e valamilyen kábítószer illetőleg kábító hatású anyag vagy szer megszerzéséhez, fogyasztásához. Ilyen esetekben a veszélyeztetettség mértékétől függően az ügyésznek a Gytv. alapján a prevenció érdekében jelzéssel kell élnie a gyermekjóléti szolgálathoz, vagy védelembe vételt kell kezdeményeznie a települési önkormányzat jegyzőjénél, avagy más hatósági intézkedést kell indítványoznia a gyámhivatalnál. 2000/121. szám Másrész a vádemelés elhalasztásnak alkalmazásánál a pártfogó felügyelet eredményes végrehajtása érdekében az ügyésznek olyan külön magatartási szabályokat kell előírnia, amelyek megakadályozhatják a fiatalkorú jövőbeni kábítószer-fogyasztását. — A pártfogó felügyeletet alkalmassá kell tenni új és megnövekedett feladatainak ellátására. A pártfogó felügyelet egyik célja a bűnismétlés elkerülése. Fel kell készülni a bűnelkövető fiatalok körében a növekvő kábítószer-fogyasztásra, a bűnelkövető kábítószer-használók társadalmi reintegrációjának nehézségeire, a szűkös szakember kapacitásra és a források hiányára. A pártfogói munka javítása érdekében: = országosan egységes ajánlás szükséges a pártfogók kábítószer-használókkal kapcsolatos munkájának szakmai, etikai szabályozására, = fejlesztésre van szükség: – a szakemberek számának növelése, – a képzések számának növekedése (a kábítószer-használat felismerése, az egyéni esetkezelés és a segítő munka egyéni és csoportos módszerei) tekintetében. — Javítani kell a rendőrség felderítő, nyomozati, vizsgálati, illetve lefoglalási eredményességét. Ennek érdekében szükséges: = a megfelelő szervezeti változások meghozatala, = a szakemberek (elsősorban a kábítószer-nyomozók) számának növelése minden szinten, de elsősorban is az I. fokú kapitányságokon, = a képzések számának növelése, = a nemzetközi együttműködésekben történő részvétel további fokozása, = a technikai és tárgyi feltételek erősítése, és a = laboratóriumi és technika háttér területein erőteljes megvalósuló erőteljes fejlesztés (decentralizálni és növelni kell a laboratóriumok számát), = az ún. designer drogok azonosítása és listára vétele a szükséges gyorsasággal és hatékonysággal. — Tovább kell javítani a Vám- és Pénzügyőrség felderítő, nyomozati és lefoglalási munkájának eredményességét. A kábítószer felderítés hatékony folytatása érdekében a rendőrség és a vámőrség között külön kábítószerek elleni együttműködési megállapodásokat kell kötni. A VPOP esetében további kötelezettségek ilyen megállapítások megkötése a kábítószer, gyógyszer és vegyi-anyag gyártók szövetségével. A VPOP munkája hatékonysága fokozása érdekében a következő területek fejlesztésére van szükség még: = szakemberek számának növelése, = képzések számának növelése, = nemzetközi együttműködésekben történő részvétel további fokozása, = laboratóriumi háttér fejlesztése, = a szükséges és speciális technikai felszerelés biztosítása — Határőrség feladatkörével kapcsolatban a határátkelőhelyeken az illegális drogkereskedelem hatékony kiszűrése érdekében szorosabbá kell tenni az együttműködést a Vám- és Pénzügyőrséggel a teszt-készletek, kábítószer jelenlétét jelző technikai eszközök, kábítószer kereső kutyák beszerzése és alkalmazása területén. Szükséges a végrehajtó állomány szakmai képzésének elősegítése. — Egységes főiskolai képzés a rendvédelmi szervek képzési rendszerén belül, a kábítószer-bűnözés, a droghasználat felismerésének és a kábítószer-megelőzés ismeretrendszerének elsajátításával átfogó megközelítési szemlélettel. A legújabban alkalmazott technikák és eljárások bemutatása, a külföldi tapasztalatok adaptálása már a képzési időszakban is elengedhetetlen. — Az EU csatlakozással kapcsolatosan a csatlakozási tárgyalások során vállalt, illetőleg az újonnan keletkező feladatok és fejlesztések végrehajtásának előmozdítása az Acquis átvételének Kormány által jóváhagyott Nemzeti Programja (ANP) alapján: = Hangsúlyt kell fektetni a bűnüldözési információcsere (szervezett és kábítószer bűnözés) nemzeti központi kontaktpontjának (NEBEK) és a szervezett bűnözés elleni és kábítószer összekötő tiszti hálózat kialakítására. Figyelmet kell fordítani az EUROPOL összekötő tiszt kihelyezésre. A fenti feladatok az EU Szervezett Bűnözés Elleni Küzdelem Akcióterve ajánlásaiból következnek. = Az EUROPOL-lal folytatandó együttműködés részét képezi az új szintetikus kábítószerek vegyi profilírozása, a korai jelzőrendszer kialakítása és az Ecstasy típusú kábítószerek katalógusának állandó aktualizálása, valamint a kapcsolódó kölcsönös nemzetközi információcsere. Az alapfeladatot az ORFK Bűnügyi Szakértői és Kutató Intézetének Kábítószer Laboratóriuma látja el, míg az információcseréért a NEBEK felelős. 2000/121. szám — Az országosan egységes orvosszakértői tevékenység érdekében elsősorban a kábítószer-függőség megállapításának megfelelő szakmai kidolgozása szükséges. Az orvosszakértői munka igazságügyi jelentősége a kábítószerrel összefüggő bűncselekmények megítélésekor növekedni fog. A megfelelő színvonalú és a megnövekvő igényeknek eleget tevő munka érdekében a következő területek fejlesztésére van szükség: = szakemberek számának növelése, = képzések számának növelése, = nemzetközi együttműködésekben történő részvétel további fokozása = laboratóriumi és technikai háttér fejlesztése, decentralizálása, minőségkontrollja. — Ki kell alakítani kezelési programokat a büntetés-végrehajtásban a kábítószer-fogyasztó elítéltek számára. Szükséges terápiás egységek kialakítása a nagyobb bv. intézetekben. Meg kell teremteni a rendszeres vizeletvizsgálat jogi és pénzügyi lehetőségét. Ugyancsak szükséges a javítóintézetben levő és onnan elbocsátott, illetve a próbára bocsátás, vádelhalasztás miatt pártfogói felügyelet alatt álló fiatalok számára speciális programok kialakítása is. — Erősíteni kell a nemzetközi együttműködésekben történő részvételt a szakemberek képzése és speciális programok meghonosítása érdekében. — Ki kell alakítani az egységes és érvényes adatgyűjtés rendszerének korszerű rendszerét [az Egységes Rendőrségi és Ügyészségi Bűnügyi Statisztika (ERÜBS) reformja]. Az ERÜBS ma is sok olyan részletes információt tartalmaz, melyet a szakma szélesebb körei nem használnak fel; ezek az információk el sem jutnak hozzájuk. Az ERÜBS reformja a még részletesebb és pontosabb adatgyűjtést célozza meg. Az adatok váljanak alkalmassá a jelenségek időbeli monitorozására, a társadalmi összefüggések feltárására és a társadalmi beavatkozások (tehát nemcsak a bűnüldözés) tervezésére is. — Kábítószerügyi Koordinációs Bizottság megfelelő (Kínálatcsökkentési, Laboratóriumi, Epidemiológiai stb.) munkacsoportjai képviseljék a terület szakmai igényeit, tárják fel a hiányosságokat, terjesszenek elő javaslatokat ezekkel kapcsolatban, és értékeljék a terület fejlődését. — Valósuljon meg a helyi Kábítószerügyi Egyeztető Fórumokban a kínálatcsökkentés feladatait végző szervezetek képviselete. — Jöjjön létre a legálisan forgalmazott kábítószerek és pszichotrop anyagok fokozottabb ellenőrzése, és valósuljon meg az együttműködés tárca- és helyi szinten a rendészeti, egészségügyi és gazdasági hatóságok között. — A kábítószerek, pszichotrop anyagok, valamint a prekurzorok fokozottabb ellenőrzése területén fejleszteni kell: = a képzések színvonalát, = a technikai hátteret, = a nemzetközi együttműködésekben történő részvételt, = a gazdálkodó szervezetek érdekképviseleti szövetségeivel történő együttműködést, = a nem szabályozott, nemzetközileg megfigyelésre ajánlott vegyi anyagok forgalmának monitorozását, = egységes adatbázis létrehozását. 6.4.4.4. A monitorozás mutatói és eszközrendszere Eredményességi mutatók A monitorozás eszköze Hosszú távú célok elérése — hozzáférés (hozzájutás) csökkenése — terjesztőhálózatok számának csökkenése — az eljárások számának növekedése a kereskedőkkel és dílerekkel szemben — belső előállítás csökken — teljes körű együttműködés a nemzetközi regionális, európai és világméretű kezdeményezésekben — orvosszakértői munka monitorozása — hozzáférés kérdőíves vizsgálata (epid. felmérés) — a bűnüldözői hatóságok munkájának hatékonyságelemzése — vádemelési, ítélkezési gyakorlat elemzése, ERÜBS — nemzetközi felmérések és monitorozások Középtávú célok elérése — lefoglalt mennyiség nő (vám- és pénzügyőrségi, illetve rendőrségi lefoglalás) — kábítószerrel összefüggő bűncselekmények (beszerzői bűnözés, terjesztés, erőszakos bűncselekmények) növekedésének megállítása illetve csökkentése — legális kábítószerek és prekurzorok nyilvántartásba vétele, gyártásuk é forgalmazásuk fokozottabb ellenőrzése — lefoglalt illegális pénz, vagyon növekedése — nemzetközi kooperációk számának és hatékonyságának növekedése — ERÜBS — kriminálstatisztikák — gyógyszerészeti statisztikák, hatósági engedélyek — elkobzott pénz, vagyon — nemzetközi szerződések és monitorozások 2000/121. szám Eredményességi mutatók A monitorozás eszköze Rövid távú célok teljesítése — az ügyészség alkalmazza a törvényekben biztosított vádelhalasztás lehetőségét — az eljárás felfüggesztése, a gyógykezelés igénybevétele és az eljárás sikerességének összevetése — jogértelmezés és jogharmonizáció megvalósulása (döntések, rendeletek) — növekszik a pártfogók száma és csökken az egy pártfogóra eső pártfogoltak száma — növekszik a pártfogók kábítószer-használattal kapcsolatos szakismerete — kialakulnak a kezelési helyek a bv. intézetekben és növekszik a függők kezelésbe vételének lehetősége — a piaci ár alakulásának monitorozása — tisztaság alakulásának monitorozása — lefoglalások mennyisége nő — képzésben részt vevők száma nő — labor, technikai háttér fejlesztése megtörténik — nemzetközi együttműködésben részt vevők száma növekszik — pénzügyi ráfordítások és a — nemzetközi források a szükségletek arányában növekszenek — módszertani ajánlások (orvosszakértők, pártfogók stb.) megszületnek — az új igényeknek megfelelően módosul az ERÜBS — két- és többoldalú, szubregionális, európai uniós és ENSZ szakosított szerveivel való együttműködés erőteljesebbé válik — ERÜBS — statisztikai jelentések — büntetés-végrehajtási és javítóintézeti terápiás programok monitorozása — képzési, együttműködési programok monitorozása — időarányos pénzráfordítás — időarányos nemzetközi forrásráfordítás

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes